stanford-oval/wikipedia huggingface dataset:
Yö Rovaniemellä
Levyn kappaleet

Kaikkialla kaukana – 3.34
Onnentähti – 3.05
Yö Rovaniemellä – 3.47
Lehti tuulessa – 3.54
Äiti kulta – 4.34
Maltashan – 4.10
On kuuma – 4.30
Kaikki muukin mennä saa – 3.16
Tanssi, tanssi! – 3.46
Nuotiolla mieron – 4.15
Levyarvosteluja

Ahkerasti keikoilla viihtyneen bändin soitto on entistäkin musikaalisempaa ja kulmikkaasti polveilevat rytmit tiukasti hallinnassa. Myös Laitinen on saanut tulkintaansa lisää voimaa ja uskottavuutta. Laulaja heittäytyy äärimmäisten tunteiden hengästyttävään paatokseen ja maljoja kallistelleen kulkumiehen rooliin ilahduttavan vilpittömän tuntuisesti, yhä lähempänä itseään.
4/5 Keskisuomalainen
Tämä ei ole kiiltokuvamusiikkia, vaan tanssilavojen värivalojen alla kesäyössä hikoilevien miesten syvimpiä tuntoja ja kylänraitilta kerättyjen kolhujen kertausta, josta ei puutu huumoria, rakkautta ja tekemisen iloa. Viina virtaa, torvet soivat ja kaikki on kovin kaihoisaa.
85 / 100
NRGM.fi
...yhtye soittaa tiukemmin yhteen kuin koskaan, ja sovituksissa on uudenlaista, livetilanteen tuolle puolen kurkottavaa dynamiikkaa. Mahtipontiset tehot otetaan irti siellä, missä niitä kaivataan.
Lapin Kansa
Yö on hellä

Yö on hellä voi tarkoittaa seuraavia:
Yö on hellä (Tender Is the Night), F. Scott Fitzgeraldin romaani vuodelta 1934
Yö on hellä (Tender Is the Night), Henry Kingin ohjaama vuoden 1962 elokuva, joka perustuu Fitzgeraldin romaaniin
Yö on hellä, Arja Korisevan ja Tapani Kansan albumi vuodelta 1998.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yö on hellä”, voi hakea sivunnimihaulla, laajalla sivunnimihaulla tai tekstihaulla.
Charles Gondouin

| Mitalit | Mitalit | Mitalit |  |
| --- | --- | --- | --- |
|  Charles Gondouin |  Charles Gondouin |  Charles Gondouin |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten rugby
|  Kultaa | Pariisi 1900 | joukkuekilpailu |  |
Miesten köydenveto
|  Hopeaa | Pariisi 1900 | joukkuekilpailu |  |
Charles Marius Duma Adolphe Gondouin (21. heinäkuuta 1875 Pariisi – 24. joulukuuta 1947 Pariisi) oli ranskalainen rugbynpelaaja ja köydenvetäjä. Hän kilpaili vuoden 1900 kesäolympialaisissa Pariisissa, jossa hän kuului kultamitalin voittaneeseen rugbyjoukkueeseen. Samoissa kisoissa hän myös kuului hopeaa saaneeseen köydenvetojoukkueeseen, joka hävisi ruotsalaisten ja tanskalaisten muodostamalle joukkueelle.
Zhoukoudian

| Zhoukoudianin luolasto |
| --- | --- |
 Zhoukoudian kesäkuussa 2004
Maailmanperintökohde
Sijainti:   Kiina
Tyyppi:  kulttuuri
Kriteerit:  III, IV
Tunnusnumero:  449
Valintahistoria
Valintavuosi:  1987
| Zhoukoudianin luolasto> 周口店 |
| --- | --- |

Sijainti
 Zhoukoudianin luolasto
Koordinaatit:  39°41′21″N, 115°55′26″E
Valtio:  Kiina
Paikkakunta:  Pekingissä Fangshanxianin piirikunnassa
Historia
Tyyppi:  asuinpaikka
Ajanjakso:  pleistoseeni, holoseeni
Kulttuuri:  paleoliittinen kausi
Merkitys:  Ensimmäinen ja laajin tunnettu pekinginihmisen asuinpaikka
Aiheesta muualla
  Zhoukoudianin luolasto Commonsissa 
Infobox OKVirheellinen NIMI-arvo: 
Zhoukoudianin museon sisäänkäynti.
Zhoukoudian (kiin.: 周口店; pinyin: Zhōukǒudiàn) on luolasto Kiinassa 42 kilometriä pääkaupungista Pekingin keskustasta lounaaseen Fangshanin kaupunkipiirissä. Kun luolastossa suoritettiin 1920-luvulla kaivauksia, löydettiin sieltä ensimmäiset jäänteet Homo erectuksen alalajista, joka on saanut nimen pekinginihminen. Luolista tehdyt löydöt kattavat laajan aikavälin niin, että vanhimpien löytöjen ikä on 400 000 vuotta ja nuorempien 10 000 vuotta.
Ympäristö

Alue sijoittuu Pohjois-Kiinan tasangon ja pohjoisen Janin vuoriston (kiin. 燕山, Yān Shān) välimaastoon. Siellä sijaitsee luontaisia kalkkikiviluolia, jotka ovat olleet ihmisille ihanteellisia asuminpaikkoja ja suojina villieläimiltä. Luolaston suurin tutkittu luola on jalkapallokentän kokoinen (150×50 metriä) ja sen katto on parhaimmillaan yli 30 metriä korkea.
Arkeologiset tutkimukset > Tutkimushistoria

Kiinan hallitus kutsui vuonna 1914 ruotsalaisen Johan Gunnar Anderssonin avustamaan vastaperustetun gelogian tutkimuslaitoksen (kiin. Dizhi kaochasuo) käynnistämisessä. Hän työskenteli Kiinassa pari vuosikymmentä ja huomasi tutkimuksissaan myös arkeologisia kohteita. Vuonna 1921 paikalliset osoittivat hänelle kiinnostavan paikan, mistä löytyi muun muassa kvartsi-iskoksia. Hän osoitti kohteen kollegalleen Otto Zdanskille, joka suoritti ensimmäisenä kohteen kaivauksia. Kaivauksilla löytynyt hammas osoittautui kuuluvan primitiiviselle ihmislajille ja se sai valtavan huomion maailmalla. Hampaan saama julkisuus oli hankkeelle hyväksi, sillä tutkimuksia voitiin nyt jatkaa Rockefeller Foundationin rahoituksella. Vuonna 1929 löytyikin ensimmäinen palanen pekinginihmisen pääkallosta ja seuraavana vuonna vielä toinenkin kallonkappale. Kaivauksien volyymi kasvoi entisestään ja esimerkiksi vuonna 1932 työntekijöiden lukumäärä ylitti tuhannen. Parhaiten säilynyt pääkallo löytyi vuonna 1936. Tutkimukset keskeytyivät vuonna 1937 sisällissodan ja toisen maailmansodan melskeisiin, jonka aikana osa löytöesineistä varastettiin.
Kaivauksia jatkettiin taas sotien jälkeen, mutta ne etenivät katkonaisesti yksittäisinä hankkeina. Kaivauksia on tehty ainakin vuosina 1949 ja 1951 sekä vuosina 1958–1960 ja 1978–1980. Esimerkiksi vuonna 1959 löydettiin ehjä naisen pääkallo.
Vuonna 1987 luolastosta tehtiin Unescon maailmanperintökohde ja yhteistö Unescon, Kiinan tiedeakatemian ja Assistance Ethnon välillä käynnistettiin vuonna 1995. Eri yhteistyöryhmiä lähetettiin tutkimaan luolastoa geologisilla välineillä ja menetelmillä. Niitä olivat maatutka, tomografi ja seismisten aaltojen analysointi. Vuosina 2003 ja 2004 löydettiin uusia luolia ja niistä otettiin näytteitä. Seudulla tutkitaan edelleen 23 eri kohdetta.
Arkeologiset tutkimukset > Löydöt

Kaivauksissa on havaittu yli 100 000 ihmisen työstetämää kivenkappaletta, työkalua tai sen luoliin tuomaa ulkopuolista kiveä. Työkalut valmistettiin luolissa iskemällä ne muotoonsa. Materiaalina on käytetty kvartsia, kvartsiittia, piikiveä ja hiekkakiveä. Myös nisäkkäiden jäänteitä, pääasiassa luita, on löytynyt runsaasti. Luista on tunnistettu kauris, leopardi, karhu, sapelihammastiikeri, hyeena, norsu, sarvikuono, kameli, vesipuhveli, villisika ja hevonen. Kauriita syötiin ylivoimaisesti eniten. Lihaan käsiteltiin nuotiolla lämmittäen. Nuotionpohjia ja nuotoista kertynyttä tuhkaa on löydetty luolista runsaasti ja eri aikakausina. Nuotioista on löydetty myös palaneita luunkappaleita, joita arvellaan heitetyn nuotioon syömisen jälkeen.
Oma mielenkiintoinen löytöluokkansa ovat ihmisjäänteet. Vanhimmat löydöt ovat kuuluneet Homo erectus pekinensisolle eli pekinginihmiselle (noin 700 000–200 000 vuotta sitten). Vuoteen 1966 mennessä on löydetty yli 150 pekinginihmiselle kuulunutta hammasta sekä näiden lisäksi muita luunkappaleita. Lähes ehjiä pääkalloja on löytynyt kuusi ja niiden lisäksi 19 suurta kallonkappaletta. Näistä on voitu muodostaa yli 40 yksilön pääkallon kokonaisuuksia. Merkille pantavaa on kuitenkin hautojen puuttuminen, sillä yhtään ehjää luurankoa ei ole vielä löydetty tai haudaksi epäiltyä kohdetta.
Muut ihmislöydöt kuuluivat Homo sapiensille (200 00–100 000 vuotta sitten) ja Homo sapiens sapiensille (30 000 vuotta sitten). He asuttivat alueen uudelleen, kun edelliset asukkaat olivat tuhansia vuosia aiemmin hävinneet alueelta. Tämä tapahtui myöhäispaleoliittisellä kaudella, minkä todistavat ylemmästä luolasta löydetyt Homo sapiensin jäänteet ja sen käyttämät työkalut. Arkeologinen kohde on Aasiassa merkittävä myös sen vuoksi, että samalta paikalta löytyy todisteita ihmisen evoluutiosta ja eri lajien keskinäisestä esiintymisjärjestyksestä.
Unescon maailmanperintökohde

Zhoukoudianin luolasto ja sen arkeologinen löytöaineisto liitettiin UNESCOn maailmanperintöluetteloon vuonna 1987.
Aiheesta muualla

Kuvia tai muita tiedostoja aiheesta Zhoukoudian Wikimedia Commonsissa
Virtual Tour[vanhentunut linkki]
Brown, Peter: Zhoukoudian, viitattu 3.12.2015
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Yrtti-iiso

| Yrtti-iiso |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Iisot Agastache
Laji::  foeniculum
Kaksiosainen nimi
 Agastache foeniculum  (Pursh) Kuntze 
Katso myös
   Yrtti-iiso Wikispeciesissä   Yrtti-iiso Commonsissa 
Infobox OKNimi-testi OK: 
Yrtti-iiso eli anisiiso (Agastache foeniculum) on iisojen sukuun kuuluva laji. Se on monivuotinen yrtti. Sen siemenet voidaan kylvää suoraan avomaalle tai sitä voidaan esikasvattaa. Esikasvatus aloitetaan huhtikuulla. Se säilyy hyvin kuivattuna.
Ulkonäkö ja koko

Kasvin korkeus vaihtelee 50–120 cm:n välillä. Lehdet sijaitsevat varressa vastakkain. Niiden reuna on sahalaitainen ja ne ovat pinnaltaan himmeitä. Kukinnot ovat väriltään violetteja.
Levinneisyys

Kasvi on kotoisin Pohjois-Amerikasta. Sitä viljellään laajalti Venäjällä ja jonkin verran muualla Euroopassa.
Elinympäristö

Yrtti-iiso viihtyy aurinkoisella paikalla kuohkeassa ja happamahkossa maassa.
Käyttö

Yrtti-iisoa käytetään yrttiteesekoituksiin. Myös yksinomaan yrtti-iisosta voidaan tehdä teetä. Sitä käytetään myös maustekasvina lähinnä jälkiruokiin, mutta joskus myös pääruokiin.
Siitä voidaan käyttää sekä kukat että lehdet.
Aiheesta muualla

Laji.fi: Yrtti-iiso (Agastache foeniculum)
Kassu – Kasvien suomenkieliset nimet: Yrtti-iiso (Agastache foeniculum)
ITIS: Agastache foeniculum (englanniksi)
United States Department of Agriculture (USDA): Agastache foeniculum (englanniksi)
Dr. Duke's Phytochemical and Ethnobotanical Databases: Agastache foeniculum (Arkistoitu – Internet Archive) (englanniksi)
Đorđe Lavrnić

| Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Maa:   Jugoslavia> Miesten käsipallo. |
| --- | --- | --- | --- |
|  Kultaa | München 1972 | käsipallo |  |
Đorđe ”Đoko” Lavrnić (serb. Ђорђе Лаврнић, 6. kesäkuuta 1946 Komić – 27. marraskuuta 2010 Doboj, Bosnia ja Hertsegovina) oli käsipalloilija, joka edusti urallaan Jugoslaviaa.
Lavrnić oli voittamassa Jugoslavialle olympiakultaa Münchenin kesäolympialaisissa 1972. Hän pelasi turnauksessa kuusi ottelua ja teki 28 maalia.
Aiheesta muualla

Profiili – databaseolympics.com (englanniksi)
Castelraimondo

| Castelraimondo |
| --- | --- |
 Castelraimondo
 Castelraimondo
 Koordinaatit: 43°12′33″N, 13°3′17″E 
Valtio:   Italia
Alue:  Marche
Maakunta:  Macerata
Hallinto:  
 – Asutustyyppi:  <
Pinta-ala:  
 – Maa:  44,85  km²
Korkeus:  307 (min. 268 - maks. 1 238) m
Väkiluku (2014):  4 723 
 – Väestötiheys:  105  as./km²
 
 Kunnan kotisivut 
Infobox OKVirheellinen NIMI-arvo: 
Castelraimondo on kunta Italiassa Marchen alueella olevassa Maceratan maakunnassa. Kunta sijaitsee Potenzajoen varrella.
Historiaa

Kaupunki linnoitettiin 1300-luvulla. Nykyään linnoituksesta ja keskiaikaisesta rakennuskannasta on jäljellä linnan vartiotorni Il Cassero sekä vähän linnan muuria. Vanha rakennuskanta on tuhoutunut sodissa ja maanjäristyksissä. Kaupunkia on myös uudistettu paljon rakentamalla uutta vanhojen talojen tilalle.
Tunnettuja kuntalaisia

Nazareno Strampelli, joka oli tiedemies ja senaattori Italian senaatissa
Huilisti Giuseppe Gariboldi
Säveltäjä Ugo Bottacchiari
Aiheesta muualla

Kuvia tai muita tiedostoja aiheesta Castelraimondo Wikimedia Commonsissa
Centre-Est

| Centre-Est |
| --- | --- |
 Gandon kylä Boulgoun provinssissa.
 Sijainti
Valtio:  Burkina Faso
Hallinto:  
 – hallinnollinen keskus:  Tenkodogo
Pinta-ala:  14 710 km²
Väkiluku (2006):  1 132 016
Centre-Est on hallintoalue Burkina Fasossa. Sen pääkaupunki on Tenkodogo. Vuoden 2006 väestönlaskennan mukaan alueella on 1 132 016 asukasta.
Sen pinta-ala on 14 656 tai 14 710 neliökilometriä.
Maantiede, ilmasto ja luonto

Vuonna 2001 perustettu alue käsittää 6,7 prosenttia Burkina Fason pinta-alasta. Se rajoittuu lännessä Centre-Sudin ja Plateau-Centralin, pohjoisessa Centre-Nordin ja idässä Estin alueisiin sekä etelässä Togoon ja Ghanaan.
Maisemaa leimaavat ylängöt, tasangot ja alangot. Jokia ovat Nakambé eli Valkoinen-Volta, Nazinon eli Punainen-Volta, Noaho, Oualé ja Nigerin vesistöön kuuluva Sirba. Alueella sijaitsee Bagrén tekojärvi vesivoimaloineen. Hyötykaivannaisiin kuuluvat kupari, kulta, mangaani, lyijy, kyaniitti, talkki, arseeni ja grafiitti.
Ilmasto on pohjoisessa sudanilais-sahelilainen ja etelässä sudanilainen. Vuotuinen sademäärä on 750–1000 millimetriä. Lämpötilat vaihtelevat 22 ja 32 asteen välillä.
Kasvillisuus on pensas- ja metsäsavannia ja galleriametsiä. Alueella sijaitsevat Ouilingorén, Sitengan ja Yakalan metsäalueet, joiden yhteispinta-ala on 2 440 hehtaaria.
Hallinnollinen jako ja asutus

Alueeseen kuuluu kolme provinssia, 30 departementtia, kuusi kaupunkikuntaa, 24 maalaiskuntaa ja 676 kylää. Provinssit ovat Boulgou, Koulpélogo ja Kouritenga. Kaupunkeja ovat niiden keskuspaikat Tenkodogo, Ouargaye ja Koupéla sekä Bittou, Garango ja Pouytenga.
Alueella asuu 8,1 prosenttia Burkina Fason väestöstä. Kaupunkiväestön osuus on 17,5 prosenttia (koko maassa 22,7 %).
Asukkaat ovat etupäässä bisoja, moseja, fulbeja ja kusaseja. Lisäksi on jonkin verran djulia ja gurmia. Puhutuimmat kielet ovat moore (45,1 %), bisa (32,4 %), fulani (7,3 %) ja kusasi (1,2 %). Moorea puhutaan varsinkin kaupungeissa (67,5 %). Muslimeja on 71,4, katolisia 21,2, animisteja 5,0 ja protestantteja 1,8 prosenttia.
Liikenne ja talous

Alueen läpi kulkevat Ouagadougousta Niameyhin ja Togoon johtavat maantiet. Tenkodogosta on 185 kilometriä Ouagadougouun.
Väestöstä lähes 90 prosenttia harjoittaa maanviljelyä ja karjanhoitoa. Tärkeimmät viljelykasvit ovat hirssi, durra, maissi, riisi ja maapähkinä. Alue on Burkina Fason toiseksi suurin riisin tuottaja. Muita elinkeinoja ovat kaupankäynti, käsityöammatit ja kullankaivu. Provinssien pääkaupungit ovat tärkeitä rajakaupan keskuksia. Teollisuutta on hyvin vähän.
Matkailunähtävyyksiä ovat mosihallitsija Zoungranan hauta Komtoègassa, Boulgoun ja Gourgoun kukkulat, Kulbaléjoki sekä alueen kansanjuhlat. Majoituspalveluja on kehitetty varsinkin Boulgoun provinssissa.
Cardigan (täsmennyssivu)

Cardigan voi viitata esimerkiksi seuraaviin asioihin:
Cardigan, kaupunki Walesissa
”Cardigan”, Taylor Swiftin kappale
Welsh corgi cardigan, koirarotu
Aberteifin linna (engl. Cardigan Castle), linna Walesissa
Cardigan-nimisiä henkilöitä:
James Cardigan (1797–1868), brittiläinen kenraali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cardigan”, voi hakea sivunnimihaulla, laajalla sivunnimihaulla tai tekstihaulla.
Cardinal Syn

| Cardinal Syn |
| --- | --- |
Kehittäjä:  Kronos Digital Entertainment
Julkaisija:  Sony
Julkaistu:   30. kesäkuuta 1998  kesäkuu 1998
Lajityyppi:  tappelupeli
Pelimuoto:  Yksinpeli Moninpeli
Ikäluokitus:  ESRB: Alkaen 17 vuotta 
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Cardinal Syn on Kronos Digital Entertainmentin kehittämä ja Sonyn vuonna 1998 julkaisema tappelupeli PlayStationille.
Íñigo

Íñigo [ˈiɲiɣo] on espanjankielinen etunimi.
Nimi on keskiajalta peräisin oleva muoto baskinkielisestä nimestä Eneko, jonka tarkka alkuperä on epäselvä. Tunnettu varhainen nimenkantaja oli Eneko Aritza eli Íñigo Arista, ensimmäinen Pamplonan (myöh. Navarran) kuningas. Íñigo oli myös jesuiittojen perustajan Ignatius Loyolan alkuperäinen etunimi. Britanniassa nimi tunnetaan muodossa Inigo arkkitehti Inigo Jonesin ansiosta.
Muita Íñigo- ja Inigo-nimisiä:
Inigo Campioni, italialainen laivastoupseeri
Íñigo Cuesta, espanjalainen maantiepyöräilijä
Íñigo Landaluze, espanjalainen maantiepyöräilijä
Íñigo López, espanjalainen jalkapalloilija
Íñigo López de Mendoza, kastilialainen runoilija, Santillanan markiisi
Íñigo Martínez, espanjalainen jalkapalloilija
Inigo Montoya, kuvitteellinen roisto romaanissa ja elokuvassa Prinsessan ryöstö
Íñigo Pérez, espanjalainen jalkapalloilija
Íñigo Ruiz de Galarreta, espanjalainen jalkapalloilija
Iñigo Urkullu, espanjalainen poliitikko, Baskimaan aluejohtaja 2012–
Yhdysvaltain Neitsytsaaret talviolympialaisissa 2014

Yhdysvaltain Neitsytsaaret osallistuivat Sotšin talviolympialaisiin 2014. Joukkueen ainoa jäsen oli alppihiihtäjä Jasmine Campbell. Hän toimi myös joukkueen lipunkantajana avajaisissa. Yhdysvaltain Neitsytsaaret osallistuivat talviolympialaisiin edellisen kerran vuonna 2002.
Joukkue > Alppihiihto

Yhdysvaltain Neitsytsaaret saivat yhden maapaikan alppihiihtoon. Jasmine Campbell tuli suurpujottelussa sijalle 56 67 maaliin päässeen urheilijan joukossa.
| Urheilija | Laji | 1>  lasku.Aika | 1>  lasku.Sija | 2>  lasku.Aika | 2>  lasku.Sija | Yhteensä> Aika | Yhteensä> Sija |
| --- | --- | --- | --- | --- | --- | --- | --- |
| Jasmine Campbell | Naisten suurpujottelu | 1:32.05 | 62 | 1:33.00 | 57 | 3:05.05 | 56 |
| Jasmine Campbell | Naisten pujottelu | 1:06.09 | 50 | 1:04.28 | 43 | 2:10.37 | 43 |
Aiheesta muualla

Yhdysvaltain Neitsytsaaret Sotšin olympialaisissa (Arkistoitu – Internet Archive) (englanniksi)
Valtiot talviolympialaisissa 2014
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Aasia |  Etelä-Korea |  Filippiinit |  Hongkong |  Intia |  Iran |  Itä-Timor |
| Aasia |  Japani |  Kazakstan |  Kiina |  Kiinan Taipei |  Kirgisia |  Libanon |
| Aasia |  Mongolia |  Nepal |  Pakistan |  Tadžikistan |  Thaimaa |  Uzbekistan |
| Afrikka |  Marokko |  Togo |  Zimbabwe |  |  |  |
| Amerikka |  Argentiina |  Bermuda |  Brasilia |  Brittiläiset Neitsytsaaret |  Caymansaaret |  Chile |
| Amerikka |  Dominica |  Jamaika |  Kanada |  Meksiko |  Paraguay |  Peru |
| Amerikka |  Venezuela |  Yhdysvallat |  Yhdysvaltain Neitsytsaaret |  Yhdysvaltain Neitsytsaaret |  |  |
| Eurooppa |  Alankomaat |  Albania |  Andorra |  Armenia |  Azerbaidžan |  Belgia |
| Eurooppa |  Bosnia ja Hertsegovina |  Bulgaria |  Espanja |  Georgia |  Irlanti |  Islanti |
| Eurooppa |  Iso-Britannia |  Israel |  Italia |  Itävalta |  Kreikka |  Kroatia |
| Eurooppa |  Kypros |  Latvia |  Liechtenstein |  Liettua |  Luxemburg |  Pohjois-Makedonia |
| Eurooppa |  Malta |  Moldova |  Monaco |  Montenegro |  Norja |  Portugali |
| Eurooppa |  Puola |  Ranska |  Romania |  Ruotsi |  Saksa |  San Marino |
| Eurooppa |  Serbia |  Slovakia |  Slovenia |  Suomi |  Sveitsi |  Tanska |
| Eurooppa |  Turkki |  Tšekki |  Ukraina |  Unkari |  Valko-Venäjä |  Venäjä |
| Eurooppa |  Viro |  |  |  |  |  |
| Oseania |  Australia |  Tonga |  Uusi-Seelanti |  |  |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Virgin Islands at the 2014 Winter Olympics
Käännös suomeksi
Zheng Cao

Zheng Cao (9. heinäkuuta 1966 Shanghai – 21. helmikuuta 2013 San Francisco) oli kiinalaissyntyinen, sittemmin Yhdysvaltoihin muuttanut oopperalaulaja, äänialaltaan mezzosopraano.
Cao osallistui kesällä 1994 San Franciscon oopperan Merola-oopperaohjelmaan ja sai seuraavaksi kahdeksi vuodeksi Adler-stipendin. Tämän jälkeen hän pääsi esiintymään sekä San Franciscossa että muualla useissa rooleissa, joihin kuuluivat Siebel (Faust), Idamante (Idomeneo), Baba Turkkilainen (Hulttion tie), Cherubino (Figaron häät) ja Suzuki (Madama Butterfly). Vuonna 2008 Cao nähtiin nimiroolissa Stewart Wallacen The Bonesetter's Daughter -teoksen kantaesityksessä. Samoihin aikoihin hän alkoi kärsiä kivuista, joiden aiheuttajaksi todettiin levinneisyysluokituksen 4 keuhkosyöpä, jonka kasvaimia oli myös aivoissa ja muualla. Aluksi tauti saatiin kuriin ja Cao jopa rakastui onkologiinsa, David Larsoniin; Caon aiempi kumppani oli kymmenen vuoden ajan ollut näyttelijä Troy Donahue. Sairauden eteneminen jatkui hoidoista huolimatta.
Vuonna 2012 Cao esiintyi tapahtumassa, jossa perustettiin Merola-oopperaohjelman Zheng Cao -oopperasäätiö. Se tukee vuosittain tulevia Merola-taiteilijoita – joko mezzosopraanoja tai Aasiassa tai Tyynen valtameren saarilla taustat omaavia.
Helmikuussa 2013 Caon kuoli kotonaan. Hänelle olivat paikalla jättämässä jäähyväisensä muiden muassa mezzosopraanon kanssa avioitunut onkologi David Larson, laulajan molemmat vanhemmat sekä mezzosopraano Frederica von Stade, säveltäjä Jake Heggie, sellisti Emil Miland, kirjailija Amy Tan ja sopraano Nicolle Foland.
Aiheesta muualla

Zheng Cao Internet Movie Databasessa. (englanniksi)
Yhdeksännen sukupolven pelikonsolit

Historia
kolikkopelien kulta-aika
vuoden 1983 videopelilama
videopelien historia
Pelikonsolit
1. sukupolven pelikonsolit (1972–1977)
2. sukupolven pelikonsolit (1976–1984)
3. sukupolven pelikonsolit (1983–1992)
4. sukupolven pelikonsolit (1987–1996)
5. sukupolven pelikonsolit (1993–2006)
6. sukupolven pelikonsolit (1998–2013)
7. sukupolven pelikonsolit (2005–2017)
8. sukupolven pelikonsolit (2012–nykyhetki)
9. sukupolven pelikonsolit (2020–nykyhetki)
Videopelien historia
Pelikonsolien yhdeksäs sukupolvi on jatkoa kahdeksannen sukupolven konsoleille. Yhdeksännen sukupolven konsoleista ensimmäinen oli PlayStation 5, joka julkaistiin huhtikuussa 2019 ja tuli markkinoille 10. marraskuuta 2020. Microsoft julkaisi oman Xbox Scarlett -koodinimellä kehitettävän Xbox Series X -konsolin tulevan loppuvuonna 2020, ja myöhemmin myös Xbox Series S -konsolin. Ne tulivat markkinoille 10. marraskuuta 2020.
Vertailu

| Nimi | PlayStation 5 | Xbox Series X | Xbox Series S |
| --- | --- | --- | --- |
Konsoli: 
Julkaisuhinta: 
| Julkaisupäivä | NA 12. marraskuuta 2020EU AUS 12. marraskuuta 2020JP 12. marraskuuta 2020 |  10. marraskuuta 2020 |  10. marraskuuta 2020 |
Media: 
| Oheislaitteet | PlayStation VR, langattomat kuulokkeet, kamera, kaukosäädin ja lataustelakka DualSense-ohjaimelle |  |  |
Parhaiten myynyt peli: